2017. gada Noteikumi Nr.

Rīgā (prot. Nr.   .§)

**Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" īstenošanas noteikumi**

Izdoti saskaņā ar Savienības

struktūrfondu un Kohēzijas fonda 2014.-2020. gada

plānošanas perioda vadības likuma

20.panta 6. un 13.punktu

**I. Vispārīgie jautājumi**

1. Noteikumi nosaka:

1.1. kārtību, kādā īsteno darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" (turpmāk – specifiskais atbalsts);

1.2. specifiskā atbalsta mērķi;

1.3. specifiskā atbalsta pirmajai un otrajai atlases kārtai pieejamo finansējumu;

1.4. prasības Eiropas Sociālā fonda projekta (turpmāk – projekts) iesniedzējam;

1.5. atbalstāmo darbību un izmaksu attiecināmības nosacījumus;

1.6. vienošanās vai līguma par projekta īstenošanu vienpusēja uzteikuma nosacījumus;

1.7. vienkāršoto izmaksu piemērošanas nosacījumus un kārtību.

1. Noteikumos lietoti šādi termini:
   1. ar saimniecisku darbību nesaistīts projekts – projekts, kas atbilst šādiem kritērijiem:
      1. projektu īsteno augstākās izglītības institūcija, kas atbilst pētniecības organizācijas definīcijai;
      2. projekta ietvaros īsteno darbības, kurām nav saimniecisks raksturs, vai ierobežotas jomas darbības;
   2. ar saimniecisku darbību saistīts projekts – projekts, kas atbilst vismaz vienam no šādiem kritērijiem un kam finansējumu piešķir saskaņā ar Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gda 24.decembris, Nr. L 352) (turpmāk - Komisijas regula Nr. 1407/2013):
      1. projektu īsteno augstākās izglītības institūcija, kas neatbilst pētniecības organizācijas definīcijai;
      2. projekta ietvaros īsteno saimnieciskas darbības;
   3. atbalsta piešķiršanas diena – diena, kas atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014), 2. panta 28. punktā noteiktajai definīcijai;
   4. augstākās izglītības institūcija – valsts vai privātpersonas dibināta un noteiktā kārtībā Latvijas Republikā reģistrēta un akreditēta augstskola vai koledža;
   5. augstākās izglītības institūcijas akadēmiskais personāls – attiecīgās augstākās izglītības institūcijā akadēmiskajos amatos ievēlētie darbinieki;
   6. augstākās izglītības institūcijas attīstības stratēģija - institūcijas vidēja termiņa stratēģija, kas ietver vismaz studiju satura, institūcijas pārvaldības, personāla, infrastruktūras, starptautiskās sadarbības un pētniecības attīstības mērķus, virzienus un prognozes; valsts dibinātas augstākās izglītības institūcijas stratēģijai ir jābūt saskaņotai ar Izglītības un zinātnes ministriju.
   7. pedagoģijas izglītības attīstības plāns – projekta iesniedzēja, kas īsteno jebkura līmeņa augstākās izglītības studiju programmas tematiskajā grupā „Izglītība”, izstrādāts pasākumu kopums atbilstoši Izglītības un zinātnes ministrijas izveidotās darba grupas “Par darba grupas izveidi konceptuāli jaunas skolotāju izglītības sistēmas izveidošanai” sagatavotajiem priekšlikumiem konceptuāli jaunas kompetencēs balstītas izglītības prasībām atbilstošas pedagogu izglītības nodrošināšanai, par ko ir saņemts pozitīvs Valsts izglītības satura centra darbības programmas "Izaugsme un nodarbinātība" 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” ietvaros īstenotā projekta „Kompetenču pieeja mācību saturā” eksperta novērtējums un kas ietver pasākumus, to īstenošanas kārtību un nosacījumus augstākās izglītības institūcijas pedagogu studiju programmu izstrādei, aprobācijai un akreditācijai un pedagogu izglītības pārvaldības pilnveidei;
   8. viens vienots uzņēmums – uzņēmums, kas atbilst Komisijas regulas Nr. 1407/2013 3.panta 2.punktā minētajiem rādītājiem.
2. Specifiskā atbalsta mērķis ir stiprināt augstākās izglītības institūciju akadēmisko personālu stratēģiskās specializācijas jomās.
3. Specifiskā atbalsta mērķa grupa ir augstskolas un koledžas (turpmāk – augstākās izglītības institūcijas), akadēmiskais personāls, doktoranti un ārvalstu pasniedzēji.
4. Specifiskā atbalsta ietvaros līdz 2023.gda 31.decembrim ir sasniedzami šādi uzraudzības rādītāji:
   1. iznākuma rādītāji:
      1. doktorantu skaits, kas saņēmuši Eiropas Sociālā fonda atbalstu darbam augstākajās izglītības institūcijā – 420;
      2. ārvalstu pasniedzēju skaits, kas saņēmuši Eiropas Sociālā fonda atbalstu darbam augstākās izglītības institūcijā Latvijā – 300, tai skaitā līdz 2018.gada 31.decembrim – 50;
      3. akadēmiskā personāla skaits, kas saņēmuši Eiropas Sociālā fonda atbalstu profesionālās kompetences pilnveidei – 1140;
   2. rezultāta rādītāji:
      1. atbalstu saņēmušo doktorantu skaits, kas ieguvuši doktora grādu un sešu mēnešu laikā pēc grāda iegūšanas strādā par akadēmisko personālu augstākās izglītības institūcijā – 378;
      2. atbalstu saņēmušo ārvalsts pasniedzēju skaits, kas sešu mēnešu laikā pēc atbalsta beigām turpina akadēmisko darbu Latvijas augstākās izglītības institūcijā – 90;
      3. akadēmiskā personāla skaits, kas pilnveidojuši kompetenci – 1 116;
   3. finanšu rādītājs – līdz 2018.gada 31.decembrim sertificēti izdevumi 4 000 000 *euro* apmērā.
5. Specifiskā atbalsta ietvaros atbildīgās iestādes funkcijas pilda Izglītības un zinātnes ministrija.
6. Specifiskā atbalsta plānotais kopējais finansējums ir 34 340 686 *euro*, ko veido Eiropas Sociālā fonda finansējums 29 189 583 *euro* un valsts budžeta līdzfinansējums 5 151 103 *euro*.
7. Sadarbības iestādei ne vēlāk kā līdz 2019.gada 31.decembrim izsludina nākamo atklātas projektu iesniegumu atlases kārtu.
8. Attiecināmais Eiropas Sociālā fonda finansējuma apmērs nepārsniedz 85 procentus no kopējā attiecināmā finansējuma.
9. Šo noteikumu 12. un 21. punktā noteiktais atlases kārtas projekta iesniedzējs, kas pēc vienošanās vai līguma par projekta īstenošanu noslēgšanas ir arī Eiropas Sociālā fonda finansējuma saņēmējs (turpmāk – finansējuma saņēmējs), sagatavo un saskaņā ar projekta iesniegumu atlases kārtas nolikuma prasībām noteiktajā termiņā projekta iesniegumu iesniedz sadarbības iestādē Kohēzijas politikas fondu vadības informācijas sistēmas 2014.–2020. gadam elektroniskajā vidē.

**II. Pirmās kārtas projektu īstenošanas nosacījumi**

1. Pirmo kārtu īsteno atklātas projektu iesniegumu atlases veidā.
2. Projektu iesniedzēji pirmajā kārtā ir augstākās izglītības institūcijas.
3. Pirmajā kārtā katrs projekta iesniedzējs iesniedz vienu vai vairākus projektu iesniegumus, ievērojot, ka vienā projekta iesniegumā iekļauj visas šo noteikumu 16.punktā minētās atbalstāmās darbības attiecībā uz vienu studiju virzienu vai, ja projekta iesniegums aptver vairākus studiju virzienus, visas šo noteikumu 16.punktā minētās atbalstāmās darbības tiek paredzētas katrā no projekta iesniegumā iekļautajiem studiju virzieniem. Pirmajā kārtā netiek iekļautas darbības attiecībā uz studiju virzienu “Izglītība, pedagoģija un sports”.
4. Pirmajai kārtai pieejamais kopējais attiecināmais finansējums ir 20 340 686 *euro*, ko veido Eiropas Sociālā fonda finansējums 17 289 583 *euro* un valsts budžeta līdzfinansējums 3 051 103 *euro*.
5. Projekta iesniedzējs sagatavo un sadarbības iestādē iesniedz projekta iesniegumu atbilstoši projekta iesniegumu atlases kārtas nolikumā noteiktajām prasībām, un pielikumā pievieno augstākās izglītības institūcijas attīstības stratēģiju, kas ietver augstākās izglītības institūcijas cilvēkresursu attīstības plānu.
6. Pirmajā kārtā atbalstāmas ir šādas darbības:
   1. doktorantu iesaiste akadēmiskā darbā augstākās izglītības institūcijā, paredzot nodarbinātību nepilnu darba laiku, nepārsniedzot 50 procentus no pilna pedagoga darba slodzes;
   2. ārvalstu pasniedzēju nodarbinātība kā mācībspēkiem augstākās izglītības institūcijā Latvijā un latviešu valodas mācības, ja nepieciešams;
   3. akadēmiskā personāla kompetences pilnveide, kas ietver stažēšanos uzņēmumos vismaz 200 stundu apmērā atbilstoši apstiprinātajam stažēšanās plānam un angļu valodas mācības, ja nepieciešams;
   4. projekta vadība un projekta īstenošanas nodrošināšana;
   5. informācijas un publicitātes pasākumi par projekta īstenošanu.
7. Pirmajā kārtā attiecināmas ir šādas izmaksu pozīcijas:
   1. projekta tiešās attiecināmās izmaksas šo noteikumu 16. punktā minēto darbību īstenošanai:
      1. tiešās attiecināmās personāla izmaksas: projekta vadības personāla atlīdzības izmaksas (izņemot virsstundas) šo noteikumu 16.4. un 16.5. apakšpunktā minēto darbību īstenošanai;
      2. jaunradītu darba vietu aprīkojuma (biroja mēbeles un tehnika, datorprogrammas un licences) iegādes izmaksas ne vairāk kā 3 000 *euro* vienai darba vietai visā projekta īstenošanas laikā. Jaunradītas darba vietas aprīkojuma iegādes izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darba vietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darba vietas aprīkojuma iegādes izmaksas ir attiecināmas proporcionāli darba slodzes procentuālajam sadalījumam;
      3. komandējumu (iekšzemes un ārvalstu) un darba braucienu izmaksas projekta vadības un īstenošanas personālam atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi, ja tās ir pamatotas un saistītas ar projekta īstenošanu;
      4. transporta izmaksas (maksa par degvielu, transportlīdzekļu noma, transporta pakalpojumu pirkšana, maksa par sabiedriskā transporta izmantošanu) projekta vadības un īstenošanas personālam;
      5. pakalpojumu (uzņēmuma līguma) izmaksas šo noteikumu 16.1., 16.2., 16.3. un 16.4. apakšpunktā minētās atbalstāmās darbības īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligāto iemaksu izmaksas;
      6. projekta informācijas un publicitātes pasākumu izmaksas atbilstoši normatīvajiem aktiem, kas nosaka kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana šo noteikumu 16.5. apakšpunktā minētās atbalstāmās darbības īstenošanai;
      7. atlīdzības izmaksas doktorantam par akadēmiskā darba veikšanu augstākās izglītības institūcijā, ievērojot šo noteikumu 16.1.apakšpunktā noteikto nodarbinātības apjoma ierobežojumu. Attiecināmais atlīdzības izmaksu apmērs tiek noteikts, ievērojot to, ka atlīdzība par pilnu darba slodzi nepārsniedz 2 000 euro mēnesī;
      8. atlīdzības izmaksas ārvalstu pasniedzējam darbam augstākās izglītības institūcijā Latvijā, nepārsniedzot atlīdzības apmēru projekta ietvaros 4000 *euro* mēnesī;
      9. latviešu valodas apguves izmaksas ārvalstu pasniedzējam, nepārsniedzot 1 350 *euro* uz vienu ārvalstu pasniedzēju;
      10. akadēmiskā personāla kompetences pilnveides pasākumu izmaksas:
          1. atlīdzības izmaksas uzņēmuma personālam par akadēmiskā personāla stažēšanās nodrošināšanu uzņēmumā atbilstoši augstākās izglītības iestādes un uzņemošā uzņēmuma apstiprinātajam individuālajam akadēmiskā personāla stažēšanās plānam, nepārsniedzot kopējo atlīdzības izmaksu apmēru uzņēmumam par stažēšanās plāna izpildi 2 400 *euro*;
          2. finansējums transporta izdevumu segšanai šo noteikumu 16.3. apakšpunktā minēto atbalstāmo darbību īstenošanai akadēmiskam personālam atbilstoši stažēšanās ilgumam un vietai – transporta izdevumu segšanai braucieniem no deklarētās dzīvesvietas vai darbavietas uz stažēšanos vietu un atpakaļ, un civiltiesiskās apdrošināšanas izdevumu kompensācijas izmaksas, nepārsniedzot finansējuma apjomu vienai personai 100 *euro* mēnesī;
      11. angļu valodas apguves izmaksas akadēmiskajam personālam, nepārsniedzot 1 350 *euro* uz vienu personu visā projekta īstenošanas laikā;
   2. projekta netiešās attiecināmās izmaksas šo noteikumu 16. punktā minēto darbību veikšanai. Tās plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 17.1.1. apakšpunktā minētajām tiešajām attiecināmajām personāla izmaksām. Netiešo izmaksu vienoto likmi piemēro personāla izmaksām, kuras radušās uz darba līguma pamata.
8. Projekta ietvaros plānotais finansējums šo noteikumu 16.1. un 16.2. apakšpunktā minēto atbalstāmo darbību īstenošanai veido vismaz 60 procentus no projekta attiecināmo izmaksu kopsummas.
9. Pirmās kārtas ietvaros projekta maksimālo attiecināmo izmaksu kopsummu nosaka pēc projektā paredzēto studiju virzienu skaita, ievērojot, ka projekta kopējais attiecināmais finansējums vienam studiju virzienam un pārējām šo noteikumu 16.punktā minētajām atbalstāmajām darbībām nepārsniedz 415 000 *euro*.

**III. Otrās kārtas projektu īstenošanas nosacījumi**

1. Otro kārtu īsteno ierobežotas projektu iesniegumu atlases veidā.
2. Projektu iesniedzēji otrajā kārtā ir:
   1. Daugavpils Universitāte;
   2. Jāzepa Vītola Latvijas Mūzikas akadēmija;
   3. Latvijas Sporta pedagoģijas akadēmija;
   4. Latvijas Universitāte;
   5. Liepājas Universitāte;
   6. Rēzeknes Tehnoloģiju akadēmija.
3. Otrajā kārtā katrs šo noteikumu 21.punktā minētais projekta iesniedzējs iesniedz vienu projekta iesniegumu, kurā iekļauj visas šo noteikumu 25.punktā minētās atbalstāmās darbības studiju virzienā “Izglītība, pedagoģija un sports”.
4. Otrajai kārtai pieejamais kopējais attiecināmais finansējums ir 4 000 000 *euro*, ko veido Eiropas Sociālā fonda finansējums 3 400 000 *euro* un valsts budžeta līdzfinansējums 600 000 *euro*.
5. Otrās kārtas ietvaros katram projekta iesniedzējam pieejamais maksimālais attiecināmo izmaksu apjoms, lai slēgtu vienošanos par projektu īstenošanu, nepārsniedz:
   1. Daugavpils Universitātei – 595 570 *euro* (Eiropas Sociālā fonda finansējums – 414 443 *euro* un valsts budžeta līdzfinansējums – 73 137 *euro*);
   2. Jāzepa Vītola Latvijas Mūzikas akadēmijai – 326 190 *euro* (Eiropas Sociālā fonda finansējums – 277 261 *euro* un valsts budžeta līdzfinansējums – 48 929 *euro*);
   3. Latvijas Sporta pedagoģijas akadēmijai – 642 601 *euro* (Eiropas Sociālā fonda finansējums – 546 210 *euro* un valsts budžeta līdzfinansējums – 96 391 *euro*);
   4. Latvijas Universitātei – 1 655 888 euro (Eiropas Sociālā fonda finansējums – 1 407 504 *euro* un valsts budžeta līdzfinansējums – 248 384 *euro*);
   5. Liepājas Universitātei – 474 131 euro (Eiropas Sociālā fonda finansējums – 403 011 *euro* un valsts budžeta līdzfinansējums 71 120 *euro*);
   6. Rēzeknes Tehnoloģiju akadēmijai – 413 610 *euro* (Eiropas Sociālā fonda finansējums – 351 568 *euro* un valsts budžeta līdzfinansējums – 62 042 *euro*).
6. Projekta iesniedzējs sagatavo un iesniedz sadarbības iestādē projekta iesniegumu atbilstoši projekta iesniegumu atlases kārtas nolikumā noteiktajām prasībām, un pielikumā pievieno augstākās izglītības institūcijas attīstības stratēģiju, kas satur augstākās izglītības institūcijas cilvēkresursu attīstības plānu un pedagoģijas izglītības attīstības plānu.
7. Otrajā kārtā atbalstāmas ir šādas darbības:
   1. doktorantu iesaiste akadēmiskā darbā augstākās izglītības institūcijā studiju virzienā “Izglītība, pedagoģija un sports”, paredzot nodarbinātību nepilnu darba laiku, nepārsniedzot 50 procents no pilnas pedagoga darba slodzes;
   2. ārvalstu pasniedzēju nodarbinātība kā mācībspēkiem augstākās izglītības institūcijā Latvijā studiju virzienā “Izglītība, pedagoģija un sports” un latviešu valodas mācības, ja nepieciešamas;
   3. studiju virziena “Izglītība, pedagoģija un sports” akadēmiskā personāla kompetences pilnveides pasākumi, kas ietver stažēšanos izglītības iestādēs vismaz 200 stundu apmērā un angļu valodas mācības, ja nepieciešams;
   4. projekta vadība un projekta īstenošanas nodrošināšana;
   5. informācijas un publicitātes pasākumi par projekta īstenošanu.
8. Otrajā kārtā attiecināmas ir šādas izmaksu pozīcijas:
   1. projekta tiešās attiecināmās izmaksas šo noteikumu 26. punktā minēto darbību īstenošanai:
      1. tiešās attiecināmās personāla izmaksas: projekta vadības personāla atlīdzības izmaksas (izņemot virsstundas) šo noteikumu 26.4. un 26.5. apakšpunktā minēto darbību īstenošanai;
      2. jaunradītu darba vietu aprīkojuma (biroja mēbeles un tehnika, datorprogrammas un licences) iegādes izmaksas ne vairāk kā 3 000 *euro* vienai darba vietai visā projekta īstenošanas laikā. Jaunradītas darba vietas aprīkojuma iegādes izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darba vietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darba vietas aprīkojuma iegādes izmaksas ir attiecināmas proporcionāli darba slodzes procentuālajam sadalījumam;
      3. komandējumu (iekšzemes un ārvalstu) un darba braucienu izmaksas projekta vadības un īstenošanas personālam atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi, ja tās ir pamatotas un saistītas ar projekta īstenošanu;
      4. transporta izmaksas (maksa par degvielu, transportlīdzekļu noma, transporta pakalpojumu pirkšana, maksa par sabiedriskā transporta izmantošanu) projekta vadības un īstenošanas personālam;
      5. pakalpojumu (uzņēmuma līguma) izmaksas šo noteikumu 26.1., 26.2., 26.3. un 26.4. apakšpunktā minētās atbalstāmās darbības īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligāto iemaksu izmaksas;
      6. projekta informācijas un publicitātes pasākumu izmaksas atbilstoši normatīvajiem aktiem, kas nosaka kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana šo noteikumu 26.5. apakšpunktā minētās atbalstāmās darbības īstenošanai;
      7. atlīdzības izmaksas doktorantam par akadēmiskā darba veikšanu augstākās izglītības institūcijā, ievērojot šo noteikumu 26.1. apakšpunktā noteikto nodarbinātības apjoma ierobežojumu. Attiecināmās atlīdzības izmaksu apmērs tiek noteikts, ievērojot to, ka atlīdzība par pilnu darba slodzi nepārsniedz 2 000 *euro* mēnesī;
      8. atlīdzības izmaksas ārvalstu pasniedzējam darbam augstākās izglītības institūcijā Latvijā, nepārsniedzot atlīdzības apmēru projekta ietvaros 4000 *euro* mēnesī;
      9. latviešu valodas apguves izmaksas ārvalstu pasniedzējam nepārsniedzot 1 350 *euro* uz vienu ārvalstu pasniedzēju;
      10. akadēmiskā personāla kompetences pilnveides pasākumi izmaksas:
          1. atlīdzības izmaksas uzņemošās izglītības iestādes personālam par viena akadēmiskā personāla stažēšanās vietas nodrošināšanu, atbilstoši augstākās izglītības iestādes un uzņemošās izglītības iestādes apstiprinātajam akadēmiskā personāla individuālajam stažēšanās plānam, nepārsniedzot kopējo atlīdzības izmaksu apmēru par stažēšanās plāna izpildi 2 400 *euro*;
          2. finansējums transporta izdevumu segšanai šo noteikumu 25.3. apakšpunktā minēto atbalstāmo darbību īstenošanai akadēmiskam personālam, atbilstoši stažēšanās ilgumam un vietai – transporta izdevumu segšanai braucieniem no deklarētās dzīvesvietas vai darbavietas uz stažēšanos vietu un atpakaļ, un civiltiesiskās apdrošināšanas izdevumu kompensācijas izmaksas, nepārsniedzot finansējuma apjomu vienai personai 100 *euro* mēnesī;
      11. angļu valodas apguves izmaksas akadēmiskajam personālam, nepārsniedzot 1 350 *euro* uz vienu personu visā projekta īstenošanas laikā;
   2. projekta netiešās attiecināmās izmaksas šo noteikumu 26. punktā minēto darbību veikšanai. Tās plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 27.1.1. apakšpunktā minētajām tiešajām attiecināmajām personāla izmaksām. Netiešo izmaksu vienoto likmi piemēro personāla izmaksām, kuras radušās uz darba līguma pamata.
9. Projekta ietvaros plānotais finansējums šo noteikumu 26.1. un 26.2. apakšpunktā minēto atbalstāmo darbību īstenošanai veido vismaz 60 procentus no projekta attiecināmo izmaksu kopsummas.
10. Otrās kārtas projektu īstenošanai un uzraudzībai Izglītības un zinātnes ministrija izveido projektu uzraudzības padomi. Projekta uzraudzības padome darbojas saskaņā ar Izglītības un zinātnes ministrijas apstiprinātu nolikumu.

**IV. Projekta īstenošanas un finansējuma saņemšanas nosacījumi**

1. Projekta iesniedzējs izsludina atklātu doktorantu un ārvalstu pasniedzēju atlasi šo noteikumu 16.1., 16.2., 25.1. un 26.2. apakšpunktā minēto darbību īstenošanai, publicējot oficiālajā izdevumā "Latvijas Vēstnesis", Eiropas Komisijas portālā "Euraxess" un Izglītības un zinātnes ministrijas tīmekļvietnē ([www.izm.gov.lv](http://www.izm.gov.lv)).
2. Projekta iesniedzējs projektu iesniegumā plāno paredzēto darbību saturisku sasaisti ar 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu”, 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" un 8.3.1.1.pasākuma “Kompetenču pieejā balstīta vispārējās izglītības satura aprobācija un ieviešana” projektu, kā arī citiem ES fondu līdzfinansētiem specifiskajiem atbalsta mērķiem un pasākumiem.
3. Sadarbības iestāde projektu iesniegumu atlasē nodrošina atbilstošu Eiropas Komisijas Izglītības, audiovizuālās jomas un kultūras izpildaģentūras ekspertu datubāzē iekļautu ekspertu piesaisti, izmantojot šādus atlases kritērijus:
   1. ekspertam ir doktora zinātniskais grāds;
   2. ekspertam ir atbilstoša profesionālā pieredze un kompetence;
   3. eksperts izvērtējumu veic neatkarīgi, viņš nepārstāv projekta iesniedzēja institūciju un viņa darbībā nav tādu apstākļu, kas varētu izraisīt interešu konfliktu.
4. Projekta iesniedzējs sagatavo un atlases nolikumā vai uzaicinājumā noteiktajā termiņā iesniedz sadarbības iestādē projekta iesniegumu atbilstoši specifiskā atbalsta projekta iesniegumu atlases nolikuma prasībām.
5. Projektu īsteno saskaņā ar noslēgto vienošanos vai līgumu par projekta īstenošanu, bet ne ilgāk kā līdz 2023.gada 30.novembrim.
6. Finansējuma saņēmējs nodrošina dubultā finansējuma risku neiestāšanos un nodrošina demarkāciju ar citiem līdzīgiem vai saistītiem projektiem.
7. Finansējuma saņēmējs projekta īstenošanai nepieciešamo preču un pakalpojumu iegādi veic saskaņā ar publisko iepirkumu reglamentējošajiem normatīvajiem aktiem. Atbalstāma ir vides prasību integrācija preču un pakalpojumu iepirkumos (zaļais publiskais iepirkums).
8. Plānojot šo noteikumu 17.1.1. un 27.1.1.apakšpunktā minētās tiešās attiecināmās personāla atlīdzības izmaksas, finansējuma saņēmējs nodrošina, ka projekta vadības un īstenošanas personāls ir nodarbināts uz pilnu darba laiku vai nepilnu darba laiku, vai daļlaiku ne mazāk kā 30 procentu apmērā no normālā darba laika, attiecīgi veicot projekta vadības un īstenošanas personāla darba laika uzskaiti par veiktajām funkcijām un nostrādāto laiku.
9. Ja tiek īstenots ar saimniecisku darbību saistīts projekts:
   1. projekta ietvaros netiek īstenotas darbības, kas atbilst Komisijas regulas Nr. 1407/2013 1. panta 1. punktā noteiktajam;
   2. jebkurā triju fiskālo gadu periodā kopējais *de minimis* atbalsta apmērs, kas projekta iesniedzējam piešķirts atbilstoši šiem noteikumiem, kopā ar citās atbalsta programmās piešķirto *de minimis* atbalstu nepārsniedz Komisijas regulas Nr. 1407/2013 3. panta 2. punktā noteikto *de minimis* atbalsta apmēru viena vienota uzņēmuma līmenī;
   3. *de minimis* atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, ņemot vērā šo noteikumu 2.2. apakšpunkta nosacījumus;
   4. lai saņemtu *de minimis* atbalstu, projekta iesniedzējs sadarbības iestādē iesniedz:
      1. *de minimis* atbalsta pieprasījumu;
      2. uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību;
      3. papildu informāciju (ja attiecināms), kas pamato *de minimis* atbalsta apmēra viena vienota uzņēmuma līmenī atbilstību šo noteikumu 38.2. apakšpunkta nosacījumiem;
   5. *de minimis* atbalstu uzskata par piešķirtu atbalsta piešķiršanas dienā, neatkarīgi no datuma, kurā *de minimis* atbalsts projekta iesniedzējam izmaksāts.
10. Pievienotās vērtības nodoklis ir attiecināmās izmaksas, ja tas nav atgūstams atbilstoši Latvijas Republikas normatīvajiem aktiem nodokļu politikas jomā.
11. Finansējuma saņēmējam izmaksas ir attiecināmas, ja tās atbilst šajos noteikumos minētajām izmaksu pozīcijām un ir radušās ne agrāk kā no šo noteikumu spēkā stāšanās dienas.
12. Finansējuma saņēmējs nodrošina projekta īstenošanas finanšu plūsmas un darbību veidu skaidru nodalīšanu no citu finansējuma saņēmēja darbību finanšu plūsmām un darbību veidiem.
13. Ja projekta īstenošanas laikā finansējuma saņēmējam tiek izmaksāts avanss, to var izmaksāt pa daļām. Viens avansa maksājums nepārsniedz 30 procentus no projektam piešķirtā Eiropas Sociālā fonda finansējuma un valsts budžeta līdzfinansējuma kopsummas. Finansējuma saņēmējiem, kuriem ir atvasinātas publiskas personas vai atvasinātas publiskas personas aģentūras statuss, avansa un starpposma maksājumu kopsumma var būt 100 procenti no projektam piešķirtā Eiropas Sociālā fonda finansējuma un valsts budžeta līdzfinansējuma kopsummas. Finansējuma saņēmējiem, kas ir juridisko personu dibinātas augstākās izglītības institūcijas, avansa un starpposma maksājumu kopsumma var būt 90 procenti no projektā piešķirtā Eiropas Sociālā fonda finansējuma un valsts budžeta līdzfinansējuma kopsummas.
14. Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, XII pielikuma 2.2. sadaļā un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana.
15. Finansējuma saņēmējs ne retāk kā reizi trijos mēnešos savā tīmekļvietnē ievieto aktuālo informāciju par projekta īstenošanas gaitu.
16. Projekta īstenošanas gaitā radušās sadārdzinājuma izmaksas finansējuma saņēmējs sedz no saviem līdzekļiem.
17. Finansējuma saņēmējs nodrošina projektā paredzēto rezultātu ilgtspēju vismaz piecus gadus pēc noslēguma maksājuma veikšanas.
18. Sadarbības iestādei ir tiesības vienpusēji atkāpties no vienošanās vai līguma par projekta īstenošanu jebkurā no šādiem gadījumiem:
    1. finansējuma saņēmējs nepilda vienošanos vai līgumu par projekta īstenošanu, tai skaitā projekta īstenošanā netiek ievēroti noteiktie termiņi vai ir iestājušies citi apstākļi, kas negatīvi ietekmē vai var ietekmēt šo noteikumu 3.punktā minētā specifiskā atbalsta mērķa sasniegšanu un šo noteikumu 5.punktā minēto uzraudzības rādītāju sasniegšanu;
    2. citos gadījumos, ko nosaka vienošanās vai līgums par projekta īstenošanu.
19. Projekta īstenošanas vieta ir Latvijas Republikas teritorija.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

25.10.2017 13:35

N.Grīnbergs

Izglītības un zinātnes ministrijas

Struktūrfondu departamenta

vecākais eksperts

67047883, nauris.grinbergs@izm.gov.lv